als_Latn dik_Latn sag_Latn
Valentina Maureira, vajza 14-vjeçare nga Kili që vuajnë nga fibroza cistike, në faqen e saj në Facebook ka shkruar se lutet që t’i plotësohet dëshira për eutanazinë.
Mesazhin e saj vajza e dërgoi nga shtrati i spitalit. Aty i drejtohet presidentes së Kilit, Michelle Bachelet, që ta lejojë të vdes me dinjitet, e që t’i mundësohet eutanazia.
Ndaj kësaj kërkese, është përgjigjur Alvaro Elizalde, zëdhënës i presidentes, raporton BBC, transmeton Telegrafi.
“Është e pamundur që dikush të mos jetë i prekur nga kërkesa e saj, por është po ashtu e pamundur që kërkesa t’i plotësohet, sepse kjo nuk përkon me ligjet e Kilit”, ka thënë ai.
Ministria e Shëndetësisë së Kilit është në kontakt me prindërit e saj për t’i dhënë mbështetje psikologjike dhe mjekësore.
Valentina vuante nga sëmundjet e frymëmarrjes dhe të kequshqyerit, ndërsa më 30 janar u shtrua në spital, tha mjeku i saj i saj.
Fibroza cistike është një sëmundje e trashëguar dhe e rrezikshme për jetën, që mund të shkaktojë dëmtim të rënd të mushkërive dhe sistemit të tretjes. Edhe pse kjo sëmundje kërkon kujdes të përditshëm, me masa të duhura të trajtimit të një fëmijë me fibrozë cistike, mund të zhvillohet një jetë normale.
Presidentja e Kilit, e cili është gjithashtu pediatre, vizitoi vajzën me të cilën bëri një “selfie”. Ky është i vetmi detaj që iu transmetua publikut nga ky takim.
Qëkur rasti u bë i njohuri për publikun, u kuptua se edhe vëllai i vogël i Valentinit vdiq nga e njëjta sëmundje në moshën gjashtëvjeçare.
Pas kërkesës së vogëlushes për eutanazi, u deklarua edhe babai i saj, Fredy Maureira, i cili tha se e mbështet plotësisht vajzën edhe pse me net të tëra ka qarë pasi e ka kuptuar dëshirën e saj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn